****

**iPROCEEDSf**Project on targeting crime proceeds on the Internet in South-eastern Europe and Turkey

Verzija 07.09.2017. god.

Aktivnost 6.4.3 Uvodni modul obuke o internet kriminalu, elektronskim dokazima i prihodima od internet kriminala

23-26. oktobar 2017. god., Podgorica, Crna Gora

Obezbeđeno u okviru Projekta iPROCEEDS

**u saradnji sa Centrom za obuku sudija i tužilaca**

Pregled

# Pozadina i opravdanost

Pošto upotreba i oslanjanje na informacionu tehnologiju postaje sve prisutnije u društvu, time ciljanje na računarske sisteme i njihovu eksploataciju postaju sve češći. Danas se najveći deo internet kriminala koji se prijavi i istraži u okviru krivičnog pravosuđa povezuje sa različitim vrstama prevare i drugim krivičnim delima u cilju sticanja nelegalne ekonomske koristi. Dela koja uključuju nove tehnološke proizvode i usluge ubrzano su porasla i po svojoj brojnosti i po sofisticiranosti, i stvorila su ozbiljne izazove za zemlje u smislu obezbeđivanja da se takvi proizvodi i tehologije ne zloupotrebljavaju u svrhu pranja novca i finansiranja terorizma. Ogromne količine prihoda od krivičnih dela se generišu - a često i peru - na internetu i uz korišćenje novih tehnologija. Tehnologije pružaju niz mogućnosti za bezbedno gotovinsko plaćanje, konvertovanje ili pranje prihoda od krivičnih dela na neki drugi način.

Nedostatak adekvatne obuke može biti glavna prepreka u načinu na koji sudije i tužioci efikasno i efektivno odgovaraju na pretnje od internet kriminala, prihoda od internet kriminala i rukovanja elektronskim dokazima. Zajedno uz ove mere potrebno je da se edukuju i ključni akteri u sistemu krivičnog pravosuđa u pogledu veština i znanja za njihovu primenu. Potrebno je da znaju i razumeju prirodu i dokazne posledice iz slučajeva internet kriminala i pretresa, oduzimanja i konfiskacije prihoda stečenih na internetu, kao i dostupnih pravnih instrumenata i pristupa međunarodnoj saradnji.

Pristup Saveta Evrope u zaštiti društva u internet prostoru zasnovan je na razvoju i primeni Budimpeštanske konvencije o internet kriminalu, kroz odgovarajući program izgradnje kapaciteta za organe krivičnog pravosuđa. Programi održive edukacije za pravosuđe u oblasti internet kriminala, elektronskih dokaza i prihoda od internet kriminala jedini su efektivan način da se obezbedi da sudije i tužioci poseduju dovoljno znanja za efikasno obavljanje svojih uloga.

# Očekivani ishod

Sproveden u okviru Rezultata 6 projekta iPROCEEDS – **Akademije za obuke u pravosuđu koje pružaju obuku o internet kriminalu i elektronskim dokazima i srodnim finansijskim istragama i merama za sprečavanje pranja novca,** predviđa se da će kurs za obuku trenera o internet kriminalu, elektronskim dokazima i prihodima od internet kriminala pružiti sudijama i tužiocima uvodni nivo znanja o internet kriminalu, elektronskim dokazima i pretresanju, oduzimanju i konfiskaciji prihoda od internet kriminala. Kurs uključuje pravne i praktične informacije o predmetnoj temi i koncentriše se na to kako ova pitanja utiču na svakodnevni rad sudija i tužilaca.

Uvodni modul obuke o internet kriminalu, elektronskim dokazima i prihodima od internet kriminala trajaće četiri dana. Na kraju ovog kursa, učesnici će imati osnovno znanje o:

* internet kriminalu i elektronskim dokazima;
* finansijskim istragama o prihodima od internet kriminala;
* načinima na koje sudije i tužioci mogu da se bave njima;
* materijalnim i proceduralnim zakonima, kao i tehnologijama koje se mogu primeniti, i
* načinima za preduzimanje hitnih i efikasnih mera, kao i opsežne međunarodne saradnje.

# Učesnici

Ovaj kurs je namenjen za sudije i tužioce iz Crne Gore u sklopu njihovog stalnog stručnog usavršavanja.

# Mesto održavanja

Centar za obuku sudija i tužilaca, Serdara Jola Piletića bb, PC Palada I sprat, Podgorica.

# Program

Priložen nacrt rasporeda.